Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: A Természettudomány tantárgy kerettanterve a közoktatásról szóló 1993. évi LXXIX. törvényben (a továbbiakban: közoktatási törvény) meghatározott tartalommal és az
Paragraph Index: 1315

2. A kerettanterv céljai A jelen kerettanterv a korszerĦ természettudományos nevelést kívánja támogatni. Felhasználásával, helyi tantervükbe való beépítésével az iskolák elĘsegíthetik az ember és környezete közötti kapcsolat megértését és az ennek megfelelĘ kompetenciák kialakítását. A kerettanterv az integráció jegyében készült, vagyis nem a természettudományos diszciplínák hagyományos tantárgyakban történĘ tanítására épül, hanem egységes természetismeret jellegĦ tantárgy oktatására tesz ajánlást. Megfelel a Nemzeti alaptanterv által megfogalmazott iskolai nevelés-oktatás közös értékeinek, az alapvetĘ céloknak, így elsĘsorban a kulcskompetenciák fejlesztése, az egységes alapokra épülĘ differenciálás, a tanulási esélyegyenlĘség elvei, az Ember a Természetben, a Földünk és Környezetünk, valamint az Életvitel és Gyakorlati ismeretek mĦveltségi területeken megfogalmazott alapelvek és fejlesztési feladatok szempontjainak. Integrált, komplex jellegével az egységes természettudományos tudás kialakulását segíti elĘ, az egységes természettudományos mĦveltséget, világképet, gondolkodás- és szemléletmódot formálva. A kerettantervre épülĘ oktató-nevelĘ munka fontos célja megértetni a tanulókkal az empirikus vizsgálatok, a modellalkotás, a logikai következtetések, a kreativitás, az elmélet, a mennyiségi összefüggések és a matematikai leírás megismerésben játszott szerepét. Kiemelt hangsúlyt kapnak a természeti folyamatok megértése során központi szerepet játszó általános fogalmak, mint az anyag, az energia, a tér, az idĘ, a kölcsönhatás, a változás, a folyamat, a mozgás, az egyensúly, az információ stb., valamint az általános alapelvek, mint a világ anyagi egysége, a megmaradási elvek, az evolúció, a folyamatokban bekövetkezĘ változások alapelvei. A kerettanterv a tudományos megismerésnek mint folyamatnak a bemutatására törekszik, célja a tudósokkal, a tudományos munkával kapcsolatos reális elképzelések kialakítása és a tudományos alkotások társadalmi szerepének, jelentĘségének bemutatása. 2009/94. szám A kerettanterv a társadalmi cselekvéshez szükséges kompetenciák és tudás kialakulását segíti elĘ: nagy szerepet kap benne a hétköznapi életben elĘforduló problémákhoz való kapcsolódás, az alkalmazható tudás közvetítése, és kiemelten foglalkozik a környezeti, egészségnevelési vonatkozásokkal. Támogatja a tanulók tudásának a fenntarthatóság alapelveinek megfelelĘ formálását, a természeti értékek, az egyensúlyok védelmére, megóvására, az ezzel kapcsolatos felelĘs viselkedésre nevelést. Bemutatva a technikai alkalmazások pozitív és negatív társadalmi hatásait segíti a tudatos és felelĘsségteljes állampolgári magatartás kialakítását. A kerettanterv alapul szolgál az áltudományos, tudományellenes, az emberek megtévesztését célzó megnyilvánulásokkal szembeni kritikus magatartás formálásához. A kerettanterv az integráció révén az egymáshoz közel álló tartalmi elemeket (tudásterületeket, fejlesztendĘ kompetenciákat, képességeket) egy oktatási folyamatba szervezi, ezzel a tantervi építkezés új lehetĘségeit kínálja, valamint felhasználható a Nemzeti alaptantervben nem diszciplináris tantárgyakra megfogalmazott, vagyis komplex természetĦ fejlesztési feladatok megvalósításához. Rugalmasságával, a tartalmak átcsoportosíthatóságával segít enyhíteni a nevelési folyamatnak a diszciplináris keretek között folyó oktatásban az alacsony óraszámok miatti általános töredezettségén. Az alkalmazott újszerĦ megközelítés, a javasolt korszerĦ pedagógiai módszerekkel társítva jelentĘsen növeli a tanulók motivációját – ez a kerettanterv egyik fĘ célja. ElsĘsorban azon tanulók számára nyújt megfelelĘ keretet a természettudományos mĦveltség fejlesztésére, akik nem kívánnak természettudományos diszciplináris vizsgatárgyakból (biológia, fizika, kémia) érettségizni, azonban a diszciplináris képzési formákhoz való sokoldalú kapcsolódása teret biztosít a természettudományos-mĦszaki pályákra készülĘk alapos felkészítéséhez is.

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes